Leipoldt se spinnekopbos

Die Leipoldt se spinnekopbos (Serruria leipoldtii) is 'n blomdraende struik wat tot die genus Serruria behoort en deel van die fynbos vorm. Die spesie is endemies aan die Wes-Kaap en kom in die noordelike Sederberg voor. Die struik word tot 1.5 m lank met 'n deursnee van 30 cm   en blom in die somer tot herfs.

Die plant spruit weer uit na 'n brand. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is eenslagtig. Die plant groei in sandsteengrond op hoogtes van 1000 - 1400 m.

Die plant is vernoem na die Afrikaanse digter C. Louis Leipoldt en in Engels staan dit as Leipoldt's Spiderhead bekend.

 Bronnelys 
 REDLIST Sanbi
 Biodiversityexplorer
 Protea Atlas 1
 Protea Atlas 2
 Plants of the World Online

Kategorie:Spinnekopbosse
Kategorie:Flora van Suid-Afrika
Kategorie:Endemiese plante van Suid-Afrika